club47031643
Арчыны  jытанган алтай тилис 
Сўмер тууларла курчаткан, аржан – кутук суулары шоркыраган, ан’ – кужыныҥ  ўни серибес, торко кебисле јайылган  каару мениҥ  Алтайым. Бу Туулардыҥ  эдегинде алтайыныҥ  кебериле оморкогон, кӧгўс байлыкту, ар – бўткениле бек колбуда туулган  алтай албатызы јўртап јат. Алтай албаты - Алтай Кудайынаҥ  темдектў, шулурап чыккан алтай тилдў. Эрмек – куучыны агын суудый, коолодо шоорлогон сыгындардый, кайып турган агуна куштый, јебреннеҥ  бери улалып келген алтай тилиле эрмектежип јуртагылайт. «Јеҥил эмес јўрўм јолында албаты тилин корулап алган. Агару јўрўмле бирлик болуп, алтай адын бийик туткан. Чактардыҥ  толкууларына алтай тилис јылыйып калган болзо, эмдиги ӧйдӧ бис, алтай албаты, јоголып калар эдис. Оныҥ  учун тилис - ол бистиҥ  ӧзўмис деп оҥдоор керек. Тил кажы ла албатыныҥ  културазыныҥ  тӧзӧлгӧзи. Эмдиги ӧйдӧ  алтай тилдиҥ  ӧзўми бистеҥ  камаанду. 
Ак Јарыкта не баалу? 
Алтай тилис – ол баалу. 
Алтай сӧстӧ не баалу? 
Алтай тилис – ол каару.